Здравейте!  

Имам 32г. педагогически стаж, но нямам необходимата възраст за ранно пенсиониране(58г.).  

Въпросът ми е: Ако се окажа на борсата докато навърша 61г. и 8 м. и не работя като учител  

има ли възможност за ранно пенсиониране като учител, полагат ли ми се 10 брутни заплати като обезщетение? 




Право за ранно пенсиониране
===========================

 

Здравейте, г-н Христов, 


през 2020 г. учителите придобиват право на пенсия за осигурителен стаж и възраст при навършване на възраст 61 години и 3 месеца от мъжете и учителски осигурителен стаж 30 години и 8 месеца за мъжете.


Съгласно чл. 222, ал. 3 от Кодекса на труда – “при прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е работил при същия работодател през последните 10 години от трудовия му стаж – на обезщетение в размер на брутното му трудово възнаграждение за срок от 6 месеца. Обезщетение по тази алинея може да се изплаща само веднъж.” Т.е. необходимо е да работите като учител, да сте придобил право на пенсия за осигурителен стаж и възраст и едва след това да е прекратено трудовото Ви правоотношение, за да получите обезщетението по чл .222, ал. 3 КТ.


Поздрави,  

адв. Николина Митова  

тел. 0898 303092


